**De-ar fi să vii**

*Ștefan Doroftei Doimneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De-ai şti cât doare dorul căteodată

Când aşteptarea plânge în poveste,

Că-n lumea mea, o lume demodată,

Am tremurat la orice mică veste.

Sădeam seminte pure de speranţă

Pe cerul meu din clipa mea nebună,

La porţi de suflet puneam siguranţă

Să nu-mi mai plece visul către lună.

În nopţi adânci, prin taine răscolite

De-atâta patos ce-mi ardea privirea,

Te căutam pe stele rătăcite

Ce mă chemau pe zare cu privirea.

Şi munţi topeam cu ochii mei de lavă,

Plantam păduri de gânduri luminoase,

Sfidam pe zeii tolăniţi în slavă

Dar te zăream în umbre dureroase.

M-ai prins în jocuri oarbe, fanteziste,

Şi mi-ai pictat pe irişi clipa noastră,

Apoi ca nişte duhuri empiriste

Ai bântuit prin pana mea măiastră.

De-ar fi să vii să ne-aruncăm în mare,

Aş suspina o viaţă lângă tine,

Punând sărut pe-o floare, fiecare,

Ne-am împleti o lume în destine.

26.06.2018